Helsingin jäähalli

Helsingin jäähalli (lempinimeltään Nordis) on Helsingin Taka-Töölössä Nordenskiöldinkadulla sijaitseva jäähalli. Jaakko Kontion ja Kalle Räikkeen suunnittelema halli avattiin 1. lokakuuta 1966 ja se on Helsingin vanhin ja Suomen toiseksi vanhin jäähalli. Jäähalli suunniteltiin alun perin Suomessa pidettyjä vuoden 1965 jääkiekon maailmanmestaruuskilpailuja varten, mutta aikataulun venymisen vuoksi kisat pidettiin Tampereen jäähallissa. Hallin käyttö Jääkiekkoseura HIFK on käyttänyt hallia kotikenttänään hallin avajaisista lähtien. Hallissa pidetään myös muita urheilutapahtumia. Lisäksi jäähallissa järjestetään näyttelyitä, messuja ja konsertteja. Jäähallissa ovat esiintyneet muun muassa The Moody Blues ja The Who vuonna 1967, Kiss vuosina 1983 ja 1988, laulaja Stevie Wonder vuonna 1984, Scorpions 1989, Frank Sinatra 1989, Guns N’ Roses vuonna 1991, Dire Straits vuonna 1985, James Brown 1987, Leonard Cohen 1988, Frank Sinatra huhtikuussa 1989, Paavi Johannes Paavali II 1989, Green Day vuonna 1995, David Bowie 1996, Tina Turner 1990, AC/DC 1991, Rammstein vuonna 2001, The Beach Boys vuonna 2006, Slayer vuonna 2018, Children of Bodom vuonna 2019 ja Avantasia vuonna 2025. Lisäksi jäähallissa on järjestetty Idols-laulukilpailun finaali vuosina 2007 ja 2008 ja X Factorin finaali. Vuodesta 2015 alkaen jäähallissa on järjestetty konsertteja niin sanotulla black box -konseptilla, jossa istumakatsomot on rajattu pois käytöstä mustien verhojen taakse ja permannolla on 3 000 hengen seisomakatsomo. Jäähalliin mahtuu nykyisin 8 200 katsojaa. Helmikuussa 1967 HIFK:n ja Töölön Vesan välisessä jääkiekko-ottelussa yleisöä oli liki 11 000. Jääkiekkojoukkue Jokerit pelasi kotiottelunsa vuoden 1997 kevääseen saakka samassa jäähallissa, mutta siirtyi seuraavana syksynä Hjallis Harkimon rakennuttamaan Hartwall Areenaan. Alun perin myös HIFK:n oli tarkoitus muuttaa Areenalle, mutta lopulta seura päätti pysyä Nordenskiöldinkadulla. Jäähallin omistaa Jääkenttäsäätiö. Jäähallissa on myös seisomakatsomo, joka valmistui 2007. Helsingin jäähalli on kapasiteetiltaan neljänneksi suurin jäähalli Suomessa Helsingin Veikkaus Arenan, Turun Gatorade Centerin ja Tampereen Nokia Arenan jälkeen. Jääkiekkoseura Jokerit pelasi hallissa 13 Mestis-kauden 2023–2024 kotiotteluaan. Kaudeksi 2024-2025 Jokerit siirtyi pelaamaan sinne kaikki kotiottelunsa. Syksyllä 2025 Veikkaus Arenan uudelleenavajaisien myötä, Jokerit pelasi kaikki paitsi 9 kotiottelunsa Helsingin jäähallissa kaudeksi 2025-2026. Jokerit pelasi viimeisen kotiottelun Helsingin jäähallissa 17. helmikuuta 2026, sillä Jokerit pelaa viimeisen Mestis-kauden 2025-2026 runkosarja kotiottelun sekä kaikki pudotuspeli kotiottelut Veikkaus Arenassa, ja siirtyy pysyvästi Veikkaus Arenaan kaudeksi 2026-2027 Liiga lisenssin myönnyttyä. Kesällä 2025 jäähallin etupihalle avattiin Nordis Live -niminen ulkoilmakeikkapaikka, jonka katsomoon mahtuu 3 000 henkeä. Konsertteja Muita tapahtumia Ice Cage 4 - ottelutapahtuma Ricky Gervais Armageddon -Stand up show 2023 WWE kävi house-show’ssa 2009 ja 2019. Maailman suurin ja merkittävin kehonrakennuskilpailu Mr. Olympia 1992 Ritari Ässä (David Hasselhoff) ja Kitt-auto 1986. Ammattinyrkkeilyn EM-loppuottelu Pekka Kokkonen - Piero Del Papa 1967 Dennis Rodman pelasi yhden ottelun Torpan Poikien riveissä - marraskuu 2005 Lähteet Aiheesta muualla Kuvia tai muita tiedostoja aiheesta Helsingin jäähalli Wikimedia Commonsissa Helsingin jäähallin kotisivut Ylen Elävä arkisto: Päivä Helsingin jäähallissa 1968 Veikkaus.fi: Koti ja kapakka (artikkeli jäähallin piilossa olevista asioista)